จับตา 3 หุ้นเด่นเด้งแรง! ลุ้นวุฒิสภาสหรัฐไฟเขียวร่างกฎหมายปฏิรูปภาษีวันนี้
จับตา 3 หุ้นเด่นเด้งแรง! ลุ้นวุฒิสภาสหรัฐไฟเขียวร่างกฎหมายปฏิรูปภาษีวันนี้
1 ธ.ค. 2560

ผู้สื่อข่าวรายงานว่า วันนี้(1ธ.ค.)คาดมีแรงซื้อเก็งกำไรเข้ามาในหุ้นที่คาดว่าวุฒิสภาจะให้ความเห็นชอบร่างกฎหมายปฏิรูปภาษีภายในวันศุกร์นี้(1ธ.ค.) โดยหุ้นเด่นที่คาดว่าจะได้ประโยชน์ คือผู้มีฐานผลิตในสหรัฐฯ ได้แก่ IVL, TU, EPG
สำหรับราคาหุ้นบริษัท อินโดรามา เวนเจอร์ส จำกัด (มหาชน) IVL ณ เวลา 11.06 น. อยู่ที่ระดับ 49.25 บาท บวก 0.25 บาท หรือ 0.51% ด้วยมูลค่าซื้อขาย 303.27 ล้านบาท ราคาต่ำสุดที่ระดับ 49.00 บาท ราคาสูงสุดที่ระดับ 50.00 บาท
ด้านราคาหุ้นบริษัท ไทยยูเนี่ยน กรุ๊ปจำกัด (มหาชน) หรือ TU ณ เวลา 11.06 น. ราคาอยู่ที่ 18.40 บาท ไม่เปลี่ยนแปลง สูงสุดที่ 18.50 บาท ต่ำสุดที่ 18.30 บาท มูลค่าซื้อขายที่ 27.20 ล้านบาท
ส่วนราคาหุ้นบริษัท อีสเทิร์นโพลีเมอร์ กรุ๊ป จำกัด (มหาชน) หรือ EPG ณ เวลา 11.08 น. ราคาอยู่ที่ 11.20 บาท ลบ 0.10 บาท หรือ 0.88% สูงสุดที่ 11.40 บาท ต่ำสุดที่ 11.20 บาท มูลค่าซื้อขายที่ 3.86 ล้านบาท
บล.เอเชีย เวลท์ ระบุในบทวิเคราะห์วันนี้ว่า กลยุทธ์การลงทุนวันนี้:ตลาดหุ้นสหรัฐฯที่บวกแรงเมื่อคืนที่ผ่านมา คาดว่าจะเป็นจุดเปลี่ยนทิศทางใหม่ของตลาดหุ้นทั่วโลกในวันนี้รวมทั้งตลาดหุ้นไทย คาดว่าตลาดหุ้นสหรัฐฯที่พุ่งแรง ดาวโจนส์บวกแรงมากถึง 331 จุด หรือ +1.39% จากมุมมองที่ดีของนักลงทุนเกี่ยวกับแผนการปฏิรูปด้านภาษีของทรัมป์ หลังจากมีความคาดหวังสูงว่าวุฒิสภาให้ความเห็นชอบร่างกฎหมายปฏิรูปภาษีภายในวันศุกร์นี้(1ธ.ค.) (หุ้นเด่นที่ได้ประโยชน์ คือผู้มีฐานผลิตในสหรัฐฯ ได้แก่ IVL, TU, EPG) ทำให้เกิดความหวังว่าตลาดหุ้นทั่วโลกรวมทั้งตลาดหุ้นไทยจะกลับมี Sentiment ในเชิงบวกในวันนี้ หลังจากอ่อนตัวลงต่ำกว่าระดับ 1,700 จุด
โดย IVL  คาดหวังว่าจะได้รับปัจจัยบวกจากมาตรการปฏิรูปภาษีของทรัมป์ เนื่องจากมีฐานการผลิตในสหรัฐฯ ที่สร้างรายได้ให้ประมาณ 1 ใน 3 ของรายได้ทั้งบริษัท นอกจากนี้ยังได้ผลบวกจากกำลังการผลิตที่เพิ่มขึ้นและสเปรดปิโตรเคมีในสายอะโรเมติกส์ที่ดีขึ้น
อย่างไรก็ตาม ยังคงแนะนำให้ระมัดระวังการลงทุน และการเก็งกำไรจาก Hot Money ซึ่งจะทำให้ตลาดผันผวนหนักขึ้น โดยในเดือน ธ.ค.จะเป็นช่วงที่เงิน LTF และ RMF จะเข้าช่วยหนุนตลาดหุ้น จึงแนะนำเลือกหุ้นที่มีขนาดใหญ่ที่ราคาหุ้นยัง Laggard เมื่อเทียบกับปัจจัยพื้นฐาน แนะนำ ADVANC, SCB, IVL คาดตลาดหุ้นไทยแกว่งตัว กรอบดัชนี 1,690-1,715 จุด